b"\n_START_ARTICLE_\nMetalsteel\n_START_SECTION_\nZgodovina\n_START_PARAGRAPH_\nMetalsteel so leta 1999 ustanovili Alex \xc5\xa0kofljanec (bobni), Rok Tom\xc5\xa1i\xc4\x8d (kitara) in Benjamin Kic (kitara), vendar pa se kot za\xc4\x8detek ustvarjanja \xc5\xa1teje leto 2001, ko so prvi\xc4\x8d nastopili v doma\xc4\x8dih Medvodah na festivalu School's out. Tam je vokal prevzel Benjamin Kic, bobne je prevzel Ja\xc5\xa1a Bizjak, bas pa je prevzel Matej Su\xc5\xa1nik._NEWLINE_Kasneje je vokal v skupini prevzel nekdanji bobnar Alex \xc5\xa0kofljanec, s katerim so posneli demo Metalsteel 1 s petimi skladbami, recenzijo albuma pa so napisali v \xc5\xa1tevilnih znanih revijah. Posneli so komad Novi svet, za njim pa je Ja\xc5\xa1a Bizjaka za bobni zamenjala Da\xc5\xa1a Trampu\xc5\xa1, s katero so posneli tudi videospot za to skladbo, ki jim je prinesla veliko prepoznavnost. Za\xc4\x8deli so s turnejami po motozborih z vrhuncem v Trbovljah._NEWLINE_Leta 2003 so izdali svoj prvenec Usoda. Kmalu zatem so za\xc4\x8deli nastopati na odrih z drugimi znanimi slovenskimi metal skupinami (Sarcasm, Noctiferia, Ophidian, Requiem...) . Leta 2004 so izdali videospot za skladbo Fobia, ki so ga v javnosti predstavili na koncertu v kinodvorani Medvode. Na prireditvi so posneli tudi DVD, ki pa do tega dne nikoli ni bil izdan. Leto kasneje je skupino zapustil  Alex \xc5\xa0kofljanec, nadomestil ga je \xc5\xbdiga Panjan, vendar ne za dolgo, kmalu se je namre\xc4\x8d na vokal vrnil Benjamin Kic._NEWLINE_Leta 2005 so izdali svoj drugi album Taste the Sin, leta 2007 pa pozitivno sprejet Bad in Bed. Leta 2010 je sledil album Entertainment, leta 2014 pa zopet zelo dobro sprejet This Is Your Revelation. Nazadnje so leta 2017 izdali \xc5\xa1e svoj \xc5\xa1esti album Beyond the Stars."